**ΠΡΟΣΚΛΗΣΗ ΓΙΑ ΣΥΜΜΕΤΟΧΗ ΣΤΗΝ ΠΡΑΚΤΙΚΗ ΑΣΚΗΣΗ ΕΣΠΑ**

**ΤΜΗΜΑΤΟΣ ΓΕΩΠΟΝΙΑΣ ΠΔΜ**

**ΑΚΑΔΗΜΑΪΚΟ ΕΤΟΣ: 2024-2025**

**ΠΑΡΑΤΑΣΗ ΥΠΟΒΟΛΗΣ ΑΙΤΗΣΕΩΝ**

Καλούνται οι φοιτητές/τριες του Τμήματος Γεωπονίας που επιθυμούν να συμμετέχουν στο Πρόγραμμα Πρακτικής Άσκησης για το ακαδημαϊκό έτος 2024-2025 να διαβάσουν προσεκτικά τα κάτωθι και να υποβάλλουν ηλεκτρονικά την αίτησή τους.

Το Πρόγραμμα θα πραγματοποιηθεί στο πλαίσιο της ένταξης της Πράξης στο ΠΑΔΚΣ 2021‐27 της Πρόσκλησης «Πρακτική Άσκηση Τριτοβάθμιας Εκπαίδευσης ακ. ετών 2024-2025, 2025-2026 και 2026-2027» και θα συγχρηματοδοτείται από την Ελλάδα και το Ευρωπαϊκό Κοινωνικό Ταμείο (ΕΚΤ+) μέσω του Προγράμματος «Ανθρώπινο Δυναμικό και Κοινωνική Συνοχή», ΕΣΠΑ 2021-2027.

**1. ΔΙΑΔΙΚΑΣΙΑ ΥΠΟΒΟΛΗΣ – ΔΙΚΑΙΟΛΟΓΗΤΙΚΑ**

**ΠΡΟΘΕΣΜΙΑ**

**Η προθεσμία για την υποβολή των αιτήσεων παρατείνεται έως και τις 31/03/2025, στις 23:59.** Για να συμμετέχει ένας φοιτητής/μία φοιτήτρια στο πρόγραμμα Πρακτικής Άσκησης και να λάβει τη σχετική χρηματοδότηση θα πρέπει ναδιατηρεί τη φοιτητική ιδιότητα καθ’ όλη τη διάρκεια πραγματοποίησης Πρακτικής Άσκησης. Εκπρόθεσμες αιτήσεις δεν γίνονται δεκτές.

Η Πρακτική Άσκηση θα υλοποιηθεί κατά το ακαδημαϊκό έτος 2024-2025 και η ολοκλήρωση της θα πρέπει να πραγματοποιηθεί μέχρι 30/11/2025. Οι ακριβείς ημερομηνίες έναρξης θα καθοριστούν μετά την ανάρτηση των οριστικών αποτελεσμάτων επιλογής των φοιτητών/τριών. Ενδεικτικά, η Πρακτική Άσκηση δύναται να ξεκινήσει την 1η κάθε μήνα, απαραίτητη προϋπόθεση η ημερομηνία έναρξης και ο φορέας υποδοχής να δηλώνονται ηλεκτρονικά στο <https://p.uowm.gr/> τουλάχιστον 2 μήνες πριν.

**ΔΙΚΑΙΟΛΟΓΗΤΙΚΑ**

**ΑΙΤΗΣΗ:** Η αίτηση υποβάλλεται ηλεκτρονικά μέσω του Πληροφοριακού Συστήματος (ΠΣ) Πρακτικής Άσκησης <https://p.uowm.gr/> *(σύνδεση μέσω του φοιτητικού ιδρυματικού λογαριασμού, δηλαδή ως όνομα χρήστη, το ιδρυματικό σας email και τον αντίστοιχο κωδικό πρόσβασης)* εντός της προθεσμίας. Σχετικές αναλυτικές πληροφορίες υπάρχουν στο ΠΣ <https://p.uowm.gr/>, ενώ περαιτέρω ενημέρωση και βοήθεια παρέχεται από το Γραφείο Πρακτικής Άσκησης.

Κατά την υποβολή της ηλεκτρονικής αίτησης ο/η φοιτητής/τρια θα πρέπει να υποβάλλει:

1. **ΑΝΑΛΥΤΙΚΗ ΒΑΘΜΟΛΟΓΙΑ:** Οι φοιτητές/τριες κατά την διαδικασία υποβολής των αιτήσεων επισυνάπτουν υποχρεωτικά στο Πληροφοριακό Σύστημα (<https://p.uowm.gr/>) την αναλυτική βαθμολογία τους σε μορφή PDF (είτε από την ηλεκτρονική γραμματεία είτε από την γραμματεία του Τμήματος).
2. **ΚΟΙΝΩΝΙΚΟ ΚΡΙΤΗΡΙΟ (*προαιρετικό*):** Σε περίπτωση που ο/η φοιτητής/τρια ανήκει σε κάποια κατηγορία ΑμεΑ, μπορεί να επικαλεσθεί αυτό το κοινωνικό κριτήριο και θα πρέπει να υποβάλει τα απαραίτητο δικαιολογητικό κατά την αίτηση του σε μορφή PDF (γνωμάτευση από υγειονομική επιτροπή του Κέντρου Πιστοποίησης Αναπηρίας – ΚΕ.Π.Α., όπου θα αναγράφεται το ποσοστό αναπηρίας).

**2. ΚΡΙΤΗΡΙΑ ΑΞΙΟΛΟΓΗΣΗΣ – ΠΡΟΫΠΟΘΕΣΕΙΣ ΣΥΜΜΕΤΟΧΗΣ**

|  |
| --- |
| **Τμήμα Γεωπονίας**Υποβολή αίτησης μέσω του Πληροφοριακού Συστήματος**:** <https://p.uowm.gr/>Διαθέσιμες θέσεις Π.Α.: **103**Δικαίωμα υποβολής αίτησης: **Μετά την ολοκλήρωση του 8ου εξαμήνου και έπειτα**Διάρκεια Πρακτικής Άσκησης: **2 μήνες** Κριτήρια κατάταξης και τύπος υπολογισμού μοριοδότησης: **Η αξιολογική κατάταξη των αιτήσεων των ενδιαφερόμενων φοιτητών/φοιτητριών πραγματοποιείται σύμφωνα με τον παρακάτω τύπο** $$Μ.Ο. \* \frac{Χ}{Υ}\*100$$* Μ.Ο.: ο μέσος όρος βαθμολογίας των περασμένων μαθημάτων μέχρι τη στιγμή της αίτησης
* Χ: ο αριθμός των περασμένων μαθημάτων μέχρι τη στιγμή της αίτησης
* Υ: ο αριθμός του συνόλου των μαθημάτων που προβλέπονται στον Οδηγό Σπουδών του Τμήματος, μέχρι τη στιγμή που ο/η φοιτητής/τρια καταθέτει την αίτηση
* Κοινωνικό Κριτήριο: Η βαθμολογία Π.Α. που έχει υπολογισθεί σε αυτό το σημείο πολλαπλασιάζεται με συντελεστή 1,20 σε περίπτωση που ο/η φοιτητής/τρια ανήκει σε κάποια κατηγορία ΑμεΑ.

Οι φοιτητές/τριες κατατάσσονται σε μια λίστα από την υψηλότερη προς την χαμηλότερη βαθμολογία, ως προς τον αλγόριθμο αξιολόγησης. Σε περίπτωση που οι αιτήσεις είναι περισσότερες από τις διαθέσιμες θέσεις, επιλέγονται οι φοιτητές/τριες με την υψηλότερη βαθμολογία. Σε περίπτωση ισοβαθμίας των τελευταίων επιλέγεται αρχικά ο/η φοιτητής/τρια που είναι στο μεγαλύτερο έτος σπουδών και σε περίπτωση που αυτό δεν οδηγεί σε μοναδική επιλογή, επιλέγεται ένας/μια φοιτητής/τρια με δημόσια κλήρωση από τους/τις ισοβαθμήσαντες/σασες φοιτητές/τριες του μεγαλύτερου έτους σε αυτή τη θέση, από την Επιτροπή Πρακτικής Άσκησης. |

**3. ΑΞΙΟΛΟΓΗΣΗ ΑΙΤΗΣΕΩΝ – ΑΠΟΤΕΛΕΣΜΑΤΑ**

Μετά την ολοκλήρωση υποβολής των αιτήσεων, ακολουθεί η αξιολόγηση των αιτήσεων, η οποία πραγματοποιείται από την αρμόδια τριμελή Επιτροπή Πρακτικής Άσκησης του Τμήματος. Η αξιολόγηση των αιτήσεων γίνεται βάσει των κριτηρίων αξιολόγησης, όπως έχουν οριστεί από το Τμήμα (αναφέρονται παραπάνω) και σε περίπτωση που ο αριθμός αιτήσεων ξεπεράσει τις διαθέσιμες θέσεις ΠΑ, επιλέγονται οι φοιτητές/τριες με τη μεγαλύτερη μοριοδότηση που προκύπτει από τον αξιολογικό πίνακα. Ο πίνακας των προσωρινών αποτελεσμάτων αναρτάται στην ιστοσελίδα του Γραφείου Πρακτικής Άσκησης της Μονάδας Υποστήριξης Φοιτητών ΠΔΜ <https://internship.uowm.gr/> ή/και του Τμήματος.

Κατόπιν της ανάρτησης των προσωρινών αποτελεσμάτων οι φοιτητές/τριες, που δεν έχουν επιλεγεί έχουν το δικαίωμα υποβολής τεκμηριωμένης ένστασης επί των προσωρινών αποτελεσμάτων και να καταθέσουν εντός πέντε (5) ημερολογιακών ημερών ηλεκτρονικά ένσταση (με Υπεύθυνη Δήλωση ψηφιακά υπογεγραμμένη μέσω gov.gr) στην Γραμματεία του Τμήματος. Οι ενστάσεις εξετάζονται από την αρμόδια Επιτροπή Ενστάσεων Πρακτικής Άσκησης. Ο οριστικός πίνακας κατάταξης επιλεχθέντων/επιλαχόντων φοιτητών/τριών που θα πραγματοποιήσουν Πρακτική Άσκηση διαβιβάζεται από την Επιτροπή Πρακτικής Άσκησης στη Συνέλευση του Τμήματος προς έγκριση και έπειτα αναρτάται στην ιστοσελίδα του Γραφείου Πρακτικής Άσκησης της Μονάδας Υποστήριξης Φοιτητών ΠΔΜ <https://internship.uowm.gr/> ή/και του Τμήματος.

**4. ΠΡΟΣΘΕΤΕΣ ΠΛΗΡΟΦΟΡΙΕΣ ΠΑ**

1. Μετά την ολοκλήρωση της ΠΑ,ο Ειδικός Λογαριασμός Κονδυλίων Έρευνας ΠΔΜ προβαίνει στην κατάθεση της αμοιβής ΠΑ σε προσωπικό λογαριασμό του/της φοιτητή/τριας (αρκεί να είναι δικαιούχος ή συνδικαιούχος) σε οποιαδήποτε τράπεζα. Η Πρακτική Άσκηση αποζημιώνεται, με την ολοκλήρωσή της σύμφωνα με την κείμενη νομοθεσία. Το ύψος της μηνιαίας αποζημίωσης της Πρακτικής Άσκησης πλήρους απασχόλησης ανέρχεται στα τριακόσια πενήντα ευρώ (350,00€) και στο ποσό συμπεριλαμβάνεται και η ασφαλιστική κάλυψη του/της φοιτητή/τριας, ήτοι 11,49€ μηνιαίως (ή αναπροσαρμογής σύμφωνα με την κείμενη νομοθεσία). Σε περίπτωση μη επιτυχούς ολοκλήρωσης της ΠΑ, η παραπάνω δαπάνη είναι μη επιλέξιμη.
2. Μετά την ολοκλήρωση της διαδικασίας επιλογής και ανάρτησης των οριστικών αποτελεσμάτων, οι επιλεχθέντες/επιλεχθείσες φοιτητές/τριες θα κληθούν να επιλέξουν φορέα υποδοχής (συναφούς αντικειμένου με τις σπουδές τους).

Οι φοιτητές/φοιτήτριες δύναται να αναζητήσουν πιθανούς Φορείς Υποδοχής και θέσεις  Π.Α. μέσω:

* του Συστήματος Κεντρικής Υποστήριξης Πρακτικής Άσκησης «ΑΤΛΑΣ» <http://atlas.grnet.gr/>. Οι Φορείς Υποδοχής και οι φοιτητές/τριες που πραγματοποιούν την ΠΑ υποχρεούνται να εγγραφούν/συνδεθούν στο Πληροφοριακό Σύστημα (ΠΣ) «ΑΤΛΑΣ».
* επίσης, μπορούν κι οι ίδιοι φοιτητές/φοιτήτριες να προτείνουν Φορείς Υποδοχής, στους οποίους θα επιθυμούσαν να πραγματοποιήσουν την Πρακτική τους Άσκηση, αρκεί να πληρούν τις προϋποθέσεις (π.χ. συνάφεια αντικειμένου Πρακτικής Άσκησης με το αντικείμενο σπουδών τους.
* Το Γραφείο Πρακτικής Άσκησης της Μονάδας Υποστήριξης Φοιτητών ΠΔΜ είναι στη διάθεση των φοιτητών/φοιτητριών για συμβουλευτική υποστήριξη στην αναζήτηση Φορέα Υποδοχής.
1. Κατά τη διάρκεια της Πρακτικής Άσκησης, ο/η ασκούμενος/η φοιτητής/τρια δικαιούται αδείας μίας (1) ημέρας ανά μήνα Πρακτικής Άσκησης, για λόγους προσωπικούς, υγείας ή εκπαιδευτικούς (π.χ. εξετάσεις). Ο/Η ασκούμενος/η μπορεί να χρησιμοποιήσει τις ημέρες απουσίας είτε τμηματικά είτε συνολικά κατά τη διάρκεια της Πρακτικής Άσκησης. Στην περίπτωση που θέλει να κάνει χρήση της άδειάς του για προσωπικούς ή εκπαιδευτικούς λόγους, τότε θα πρέπει να ενημερώσει για την απουσία του/της το Φορέα Υποδοχής.
2. Επισημαίνεται ότι οι φοιτητές/τριες που θα επιλεγούν για την υλοποίησης ΠΑ θα πρέπει να δηλώσουν την Πρακτική Άσκηση ως μάθημα (επιλογής ή υποχρεωτικό, σύμφωνα με τον Οδηγό Σπουδών του Τμήματος).

**ΠΛΗΡΟΦΟΡΙΕΣ – ΕΠΙΚΟΙΝΩΝΙΑ**

Δ/νση: Πανεπιστήμιο Δυτικής Μακεδονίας - Γραφείο Πρακτικής Άσκησης της ΜΥΦ -3ο χλμ. Ε.Ο. Φλώρινας – Νίκης, 53100 Φλώρινα

Τηλ: 23850 55131- e-mail: n.tzavela@uowm.gr

Ιστοσελίδα Πρακτικής Άσκησης: <https://internship.uowm.gr/>

|  |
| --- |
| **Ο Υπεύθυνος Πρακτικής Άσκησης** **του Τμήματος Γεωπονίας ΠΔΜ****Ζαραλής Κωνσταντίνος** **Επίκουρος Καθηγητής** |